Diari Oficial de la Generalitat Valenciana


Sumari del DOGV 9102, del 08-06-2021 (2021/6281)

Extracte de la Resolució de 31 de maig de 2021, de la rectora de la Universitat d'Alacant, per la qual es convoquen ajudes per a la realització de programes de mobilitat a l'estranger i SICUE, per als estudiants de la Facultat d'Educació de la Universitat d'Alacant. Curs 2020-2021.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9102

Data del DOGV
:   08-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6281


Data del document
:   31-05-2021

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la Resolució de 31 de maig de 2021, de la rectora de la Universitat d'Alacant, per la qual es convoquen ajudes per a la realització de programes de mobilitat a l'estranger i SICUE, per als estudiants de la Facultat d'Educació de la Universitat d'Alacant. Curs 2020-2021. [2021/6281]  
BDNS (identif.): 567664.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/567664)  
  
Primer. Beneficiaris  
Estudiants que reuneixen els següents requisits:  
- Estar matriculats en una de les titulacions de la Facultat d'Educació de la UA el curs 2020-21.  
- Haver obtingut i acceptat beca per a l'intercanvi acadèmic en el marc del programa Erasmus KA103, en els programes de mobilitat global de la UA, SICUE i programa Erasmus + pràctiques (en aquest últim cas per a la realització de pràctiques curriculars a l'estranger) en el curs 2020-21.  
  
Segon. Objecte  
Proporcionar una ajuda econòmica als estudiants matriculats en estudis de la Facultat d'Educació i que realitzen estades semestrals o anuals a l'estranger i en altres universitats espanyoles en el curs 2020-21 dins del programa Erasmus KA103, dels programes de mobilitat global, SICUE i Erasmus + pràctiques.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 2 de juny de 2021, en el següent URL:  
https://www.boua.ua.es/acuerdos/descargaracuerdo/13629  
  
Quarta. Quantia  
La dotació econòmica màxima per a aquesta convocatòria és de 15.000 euros.  
Les ajudes són de 750 euros per semestre en els programes de mobilitat Erasmus KA103 i de 275 euros per semestre en el programa de mobilitat SICUE, en el programa de Mobilitat Global una ajuda de 750 euros per estada i de 650 euros per estada en el programa d'Erasmus + pràctiques.  
  
Cinqué. Termini de presentació de sol·licituds  
El termini per a la presentació de sol·licituds serà del 15 al 17 de juny de 2021.  
  
Sisé. Altres dades  
Obligacions de l'alumnat beneficiari d'aquesta ajuda:  
- Haurà d'haver-se incorporat a la universitat de destinació o el centre de pràctiques durant el curs acadèmic 2020-21 en la data que es va fixar per a l'inici del curs, o si escau, per a l'inici del segon semestre.  
  
- Completar tot el seu programa en la universitat de destinació o centre de pràctiques i presentar la seua confirmació d'estada a través del formulari en línia.  
- Complir les normes disciplinàries de la universitat de destinació i realitzar íntegrament la seua estada en aquesta.  
L'incompliment de les obligacions esmentades implicarà l'anul·lació de l'ajuda concedida.  
  
Alacant, 31 de maig de 2021.- La vicerectora de Relacions Internacionals i Cooperació per al Desenvolupament, p. d. (R 22.12.2020): Rosa M. Martínez Espinosa.